Agun Torn II

## Biografisk informasjon

### Fødsel

877
 Torn Castle, Olwyn-upon-Streisand; Flynn

### Død

945
 Villa Torn, Wond; Payne, Flynn

## Familieinformasjon

### Slektninger

Huset Torn * Agun I (bestefar)
* Teresia (bestemor)
* Trevor (far)
* Teffienaye (mor)
* Tylda (søster)
* Lilian Cornelius (kone)
	+ 7 barn (ingen voksne)
	+ Martina (datter)
	+ Dinah (datter)

Huset Ewald (gjennom Tylda)

* Julius (svoger)
* Gerhard (svoger, Tyldas ektemann)
	+ Farvaldr (nevø)
	+ Nándor (nevø)

## Sosial informasjon

### Aliaser

* Grev Olwyn
* Lord Olwyn
* Terrence Benson (pseudonym da han skrev *Ettermæle*)
* Derek Rupert (pseudonym da han skrev *Payne og hvordan man navigerer seg frem*)

## Virkelighetsinformasjon

### Bøker

* *Noble liv*

**Agun Torn II** var greve av Olwyn-upon-Streisand etter at foreldrene hans – Trevor og Teffienaye – ble myrdet, og var den eldre broren til Tylda Ewald. Han ble senere fyrste av Wond. Sammen med sin kone Lilian Corenlius, fikk Agun ni barn – hvorav Martina og Dinah overlevde barndommen og ble voksne.

I sine siste år bodde han på Villa Torn i Wond, hvor han skrev opptil tolv bøker – hvorav fire er blitt bevart til dags dato: *Norman Vale, Hun som kommer hver tredje gang, Nifty Nitty, Ettermæle.* Han skrev *Ettermæle* under pseudonymet **Terrence Benson** i tilfelle folk ikke likte den, da boken var en diktsamling – ulikt hans andre bøker. Under pseudonymet **Derek Rupert** skrev han en avhandling, *Payne og hvordan man navigerer seg frem*, hvor han beskrev farvannet og geografien i Payne.

## ***Biografi***

### **Temming**

* Jord

Ingen lover forbød rike eller fattige å temme, men Agun ble tvunget av foreldrene å skjule kreftene sine: han skulle fremstå som en person som hele livet hadde gått imot – og på denne måten ville noen ta medynk med, og gifte seg med ham (og på denne måten sikre foreldrene sine en høystilt, sosial posisjon).

### **Tidlig liv**

På lik linje med søsteren, levde Agun i frykt for å gjøre foreldrene sine forarget. Mens moren hadde blitt påvirket i sin bestemmelse om at barna ikke skulle temme pga. et overfall fra temmende banditter da hun var yngre, var faren påvirket av *sine* foreldre – som mente at menneskene spottet gudene for å bedrive temming, og fryktet derfor en gjentakelse av Vokterkrigen.

Da Agun giftet seg med Lilian, lærte hun ham å akseptere kreftene sine; han gikk dermed imot foreldrenes ønsker, og igangsatte en årlig festival for fattige og rike. Hans mål var å la folk vise seg fram – og på denne måten knekke overtro og fordommer ikke-temmere hadde ovenfor temmere.

### **Sammenstøt med Farvaldr**

Da søsteren døde under kroningen av sin eldste sønn – et komplott arrangert av sin yngre sønn – var Agun og Lilian sengeliggende med feber, og mistet derfor ikke livet. Begravelsen ble fullstendig sponset av Agun, hans vasaller og hans livegne. De fattige var glade for det Agun hadde gjort for dem, de adelige delte denne følelsen – i tillegg til at de ønsket å innynde seg hos greven.

Da Farvaldr skulle krones, var det Nigul som overrakte regaliene til Farvaldr. Agun var allikevel den som brakte regaliene frem under seremonien sammen med Lilian. Under kroningsfesten leste Agun opp dikt han hadde skrevet i anledning kroningen.

Da Farvaldr skulle gifte seg med Alda Waters, var det Nigul som sørget for at seremonien tok sted – med sterk økonomisk støtte av Agun.

### **Kjetter-brødrene og feider**

Farvaldr og Alda var dypt religiøse, og da de under Gaias høymesse i mai ble vitne til at noen av Flynns borgere rev ned og neglisjerte statuene av Gaia, tok kongen og dronningen affære. De fikk inn en kvinne ved navn Eleonore Maryon til å jakte på og finne disse kjetterne. Eleonore utførte sin oppgave med stor presentasjon og fant dem: brødrene Venator og Trevor Payne.

Med Payne-brødrene under overvåkning, iverksatte Eleonore rettergangen mot dem. Etter å ha overlevd alle prøvene, måtte Eleonore bøye seg for dem: det var åpenbart at de unge mennene var beskyttet av Vokterne. Farvaldr nektet å la kjetterne vinne, og ba Eleonore om å få dem til å erkjenne sine synder ovenfor gudene med å rakke ned på dem, og vende dem til den sanne tro.

Under denne feiden ble Agun bedt av nevøen sin å bygge flere statuer, ettersom de var i slekt burde han dessuten gjøre det gratis. Glad for å gjenreise Gaias ære, hjalp Agun Farvaldr. Lilian kontaktet noen andre i familien sin som kunne hjelpe til å lede arbeidet, og mange tredjestandsborgere var villige til å delta. Som betaling for strevet deres, dro Agun og Lilian til hver gård og ga dem ett kveg hver. Kyr kunne gi bl.a. melk, smør og ost til bøndene.

Opprøret sådde i mellomtid frø om opprør på landsbygden, og da Agun og Lilian returnerte til slottet sitt ble de angrepet av samme gruppe gudsbespottere som Venator og Trevor. Soldatene som beskyttet slottet slo ned opprøret og drepte lederne mens kompanjongene ble sendt til Flynn. Under angrepet ble lageret brent ned, og Agun sto uten mat og drikke. All rikdom var brent til grunnen.

Etter å ha prøvd å omvende Payne-brødrene i én måned, ble det bestemt at de skulle – sammen med en angriperne av Aguns slott – sendes til verdens ende. De ble alle satt på et skip og sendt nordover.

Agun sendte et brev til nevøen sin og ba om oppreisning, og som betaling for statuene han hadde sendt under rettergangen av brødrene. Farvaldr svarte onkelen sin at "det med statuene var en familietjeneste – og derfor gratis. At lageret ditt ble brent ned var dårlig forsvar fra din side. Jeg kan ikke gjøre noe." Svaret forarget Agun, og da ikke hans egen nevø ville hjelpe, hyret han inn en gruppe banditter til å ta fra all den rikdommen han hadde øst over de livegne.

Tre måneder senere ankom Nigul, Farvaldrs onkel på farssiden, med oppreising – han mente Farvaldr handlet som et barn da han ikke ville hjelpe sine egne slektninger. Agun ønsket å gjøre noe, men Nigul frarådet ham til det. "Å angripe kongen er en forbrytelse, og da vil jeg personlig sørge for å gjøre en ende på livet ditt."